text: Fem gode grunde til at have produktion uden for byerne
  26 januar 2016 kl. 15.14
  En analyse viser, at virksomheders beliggenhed ikke er afgørende for succes – faktisk kan der være fordele ved at have produktion uden for byerne.
  Der kan være mange gode grunde til at placere sin virksomhed et bestemt sted. En ny analyse fra Sydbank viser dog, at den geografiske placering ikke er afgørende for virksomheders succes. Faktisk skriver Sydbank i analysen, at der kan være gode grunde til at placere eksempelvis produktion uden for byerne.
  - Mange kommuner uden storbyer går efter at være erhvervsvenlige, så der kan være en tendens til, at virksomheder kan få en bedre behandling. Samtidig er jorden og arbejdskraften billigere, også kan det eksempelvis være en fordel at være tæt på det tyske marked, mener Jacob Graven, der er cheføkonom i Sydbank, til TV SYD.
  Overordnet peger Sydbank på fem gode grunde til at placere produktion uden for byerne:
  
  Produktion kræver plads, og jordpriserne er billigere i yderområderne.
  
  
  Der er generelt et mere erhvervsvenlig klima i yderområderne.
  
  
  Arbejdskraften er billigere.
  
  
  Nærmarkedet for produktionsvirksomhederne er uden for landets grænser, da de eksporterer.
  
  
  Produktionen er mindre afhængig af arbejdskraft.
  Sydbanks analyse "Forkantsdanmark":
  Sydbank har spurgt 100 virksomheder, der alle er kunder i Sydbank, om en række forhold.Virksomhederne er fordelt over hele landet og kommer fra forskellige brancher.Sydbank har behandlet og analyseret tallene i analysen ”Forkantsdanmark”.
  
  